Roswelli ufószerencsétlenség
A roswelli ufószerencsétlenség vagy roswelli incidens, ufókatasztrófa, egy 1947 nyarán bekövetkezett állítólagos földönkívüli hajótörés, amely az Amerikai Egyesült Államokban, az Új-Mexikó államban található Roswell környékén történt. A hivatalos amerikai szervek közölték, hogy egy időjárási szonda (meteorológiai ballon) zuhant le egy farmer, William „Mac” Brazel kezelésében levő mezőségre. Több más nyilatkozatot is kiadtak, hogy félreértéseket, és elferdítéseket tisztázzanak.